**CONCURS PER A JOVES CANTANTS – GIRONA 2024**

Premis de l’Associació d’Amics de l’Òpera de Girona i de l’Associació Catalana de Professors de Cant en col·laboració amb el Conservatori de Música Isaac Albéniz de la Diputació Girona.

3 de febrer de 2024 – Auditori Viader de la Casa de Cultura de Girona

Segona edició dels premis d’interpretació per a joves cantants i pianistes, projecte que va néixer l’any 2022 amb la intenció d’oferir als joves cantants l’oportunitat d’iniciar-se en el món professional.

BASES

1. L’edat màxima dels concursants serà de 25 anys en el cas de les dones i de 27 en el cas dels homes en el moment de la inscripció. Els concursants hauran de ser alumnes de grau mitjà, grau superior o equivalent, que no hagin debutat en cap rol operístic professionalment.

2. Cada concursant haurà de portar el seu propi pianista.

3. El Concurs se celebrarà el dia 3 de febrer de 2024 a l’Auditori Viader de la Casa de Cultura de Girona.

4. El jurat estarà format per tres membres: un cantant professional, un director musical o d’escena i un pianista. Aquests seran figures destacades de primer ordre del món musical català.

5. El dia del concurs, els participants hauran de presentar tres obres:

A. Una ària d’òpera

B. Una cançó d’una compositora catalana nascuda a partir de 1900 o d’algun dels compositors següents: Frederic Mompou, Manuel Blancafort o d’algun compositor nascut després de 1950

C. Una tercera peça de lliure elecció.

6. El jurat valorarà la coherència artística i temàtica de la proposta del recital, l’adequació del repertori al grau d’evolució del cantant i el grau de qualitat de les interpretacions i del treball cambrístic realitzat amb el pianista.

7. A més, hauran de presentar una proposta de recital, d’una durada aproximada de 20 minuts, que interpretaran en els concerts previstos en cas de resultar guanyadors.

8. Els concerts de guardonats es duran a terme els dies 8 i 18 de febrer a l’Auditori Cullell i Fabra de Barcelona i a l’Auditori del Centre Cultural La Mercè de Girona respectivament. La no participació als concerts implica la renúncia a qualsevol dels premis atorgats.

PREMIS:

A. Premis amb dotació econòmica:

1. Dos premis Montserrat Fabra de 700 € a les dues millors interpretacions operístiques

2. Premi al millor intèrpret de cançó catalana: 500 €

3. Premi al millor intèrpret menor de 22 anys: 500 €

B. Concerts remunerats:

1. El jurat seleccionarà fins a un màxim de 3 cantants per participar en dos concerts que s’oferiran a les ciutats de Girona i Barcelona patrocinats per l’AAOG i l’ACPC els dies 8 i 18 de febrer amb un caixet previst de 400 euros per duet.

Els premis de l’apartat A no són acumulables. Es pot optar a participar als concerts remunerats sense haver obtingut cap premi de l’apartat A.

INSCRIPCIONS:

1. Les inscripcions i consultes es tramitaran amb la secretaria de l’ACPC a través del correu electrònic acpcant@gmail.com

A. La quota d’inscripció al concurs és gratuïta per als membres de l’ACPC. La resta de concursants hauran de pagar una quota de 30 euros.

B. La butlleta d’inscripció, juntament amb el justificant de pagament de la quota i una fotocòpia del DNI, s’hauran de fer arribar abans del dia 15 de gener de 2024 a través del correu de l’ACPC.

2. L’ordre de participació es farà per sorteig el dia 26 de gener de 2024 i es publicarà al web de l’ACPC: www.acpcant.com

3. Les decisions del jurat seran inapel·lables.

4. En el cas que les inscripcions superin en nombre previst de concursants es demanarà un enregistrament en vídeo com a fase preliminar. Recomanem tenir el material audiovisual a punt per poder ser enviat poc dies abans de la celebració del concurs.

**CONCURS PER A JOVES CANTANTS (2023-2024) – ACPC – AAOG**

**BUTLLETA D’INSCRIPCIÓ**

Premis de l’Associació d’Amics de l’Òpera de Girona i de l’Associació Catalana de Professors de Cant.

Nom i cognoms:

Adreça completa:

Correu electrònic:

Telèfons:

Obres escollides per al concurs

 Obra 1 ( ària d’òpera):

 Obra 2 (cançó catalana):

Obra 3 (lliure elecció):

Signatura del concursant

Documents adjunts:

⁪Resguard de la quota d’inscripció de 30 euros a ingressar al compte de l’ACPC:

 ES30 3025 0001 1314 3363 5659

⁪ Fotocòpia del DNI

⁪ Repertori del recital (full separat)

⁪ Breu Currículum artístic i/o acadèmic (full separat)